વોશિંગ્ટન- અમેરિકાના પ્રેસિડેન્ટ ડોનાલ્ડ ટ્રમ્પે ઈરાન ઉપર ફરીવાર પ્રતિબંધ મૂક્યો છે. વર્ષ 2015ના અણુ કરાર બાદ પછી ઈરાનથી આ પ્રતિબંધ દૂર કરવામાં આવ્યો હતો. જોકે, ડોનાલ્ડ ટ્રમ્પે વધુમાં જણાવ્યું કે, તેઓ ઈરાન સાથે નવા પરમાણુ સોદા કરવા અંગે વિચાર કરી શકે છે. આ વર્ષે મે મહિનામાં અમેરિકાના પ્રેસિડેન્ટ ડોનાલ્ડ ટ્રમ્પે ઈરાનને પરમાણુ કરારમાંથી બહાર મુકવાની જાહેરાત કરી હતી. જાણકારોનું માનીએ તો, ઈરાન પર નવેસરથી પ્રતિબંધ લાગૂ કરાયા બાદ ભારત જેવા દેશોમાં મોટી અસર પડશે. કારણકે ઈરાન સાથે ભારત પરંપરાગત અને ઐતિહાસિક વ્યાપારિક સંબંધો ધરાવે છે.